rakendatakse laialdaselt integreeritud meditsiini st THMi ja lääne meditsiini samaaegselt.    THMi kasutatakse ka SARSi ravis.   (The Journal of Chinese Medicine June 2003;72:5-10)    Hiina astronaudid kasutavad THMi kosmoses esinevate liikumisprobleemide  (space motion sickness)  vältimiseks ja raviks. Hiina Astronautide Uurimis- ja Treeningkeskuse direktori andmetel kasutavad kosmonaudid enne avakosmosesse minekut tasakaalu parandamiseks ja immuunsüsteemi tugevdamiseks hiina preparaate. Hiina ravimtaimed, tuina (hiina massaaž) ja nõelravi kuuluvad astronautide igapäevasesse ettevalmistusprogrammi. Hiina Kosmoseagentuur teeb koostööd Hongkongi  Hiina Ülikooliga otsimaks võimalusi luudest kaltsiumi kao vähendamiseks nullgravitatsiooni  (zero-gravity)  tingimustes   (Xinhua Uudisteagentuur)    Traditsioonilise taimraviga seotud majandustegevus kasvab Hiinas jõudsalt. 2004. a toodeti taimravipreparaate 95,8 miljardi juääni väärtuses (umbes 12 miljardit USA dollarit), mis on 18,3% rohkem kui 2003. a. Seejuures kasvatati ravimtaimi 1 miljoni hektari suurusel maa-alal, mis on 90% suurem kui 2000. a. Traditsioonilise meditsiiniga seotud tööstuse kasum on palju kõrgem Hiina farmaatsiatööstuse omast.   (www.chinaview.cn)    Valitsuse poolt 360 miljoni jüaaniga rahastatud (4,5 miljonit USA dollarit) uuring näitas, et taimravi on HIV/AIDSi korral standardravimitest palju odavam ja põhjustab vähem kõrvaltoimeid. Ravi eesmärgiks on tugevdada immuunsust ja leevendada sümptomeid. Saadud oksendamis-, kõhulahtisuse- ja kurnatusevastased toimed on paljulubavad. Kombineeritud kasutamisel vähendavad ravimtaimed ka viirusevastaste ravimite kõrvaltoimeid.   (crienglish.com)    Tavaliselt maitseainena kasutatava tähtaniisi (Chinese Five Spice Powder´i põhikomponent) hind tõuseb. Selle põhjuseks on taimes leiduv Shicimic acid, mis on  Tamiflu  peamine toimeaine.  Tamiflu ´d varutakse kogu maailmas lootuses, et see on efektiivne linnugripi epideemia puhul. Mõnede internetiallikate väitel on  Tamiflu ´d tootev farmaatsiakompanii Roche ostnud ära 90% Hiina tähtaniisist.   (China Daily)